recursal/SuperWikiNEXT-32B huggingface dataset:
Συντεταγμένες: 51°36′59″N 0°7′43″W﻿ / ﻿51.61639°N 0.12861°W﻿ / 51.61639; -0.12861

Το **Άρνος Γκρόουβ** (Arnos Grove) είναι περιοχή στο νοτιοδυτικό άκρο της αστικής περιοχής του Ένφιλντ, στην Αγγλία.

Η περιοχή βρίσκεται κοντά στα σύνορα της αστικής περιοχής του Ένφιλντ. Παλαιότερα θεωρούνταν τμήμα του Σάουθγκεϊτ και έπειτα του Νέου Σάουθγκεϊτ.

Ετυμολογία
----------

Η περιοχή οφείλει την ονομασία της σε ένα κτήμα που ονομαζόταν *άλσος του Άρνολντς* (*Arnoldes Grove*) το 1551, *Arno's Grove* περ. το 1865, που σημαίνει 'άλσος της οικογένειας *Arnold* (η οποία αναφέρεται σε γραπτές πηγές από το 14ο αιώνα), που προέρχεται από την αρχαία αγγλική λέξη *grāf(a)*.

Ιστορία
-------

Το Άρνος Γκρόουβ παρέμενε ως τη δεκαετία του 1930 μια περιοχή υπανάπτυκτη και αγροτική. Δε θεωρούνταν ανεξάρτητη περιοχή, αλλά τμήμα του Σάουθγκεϊτ.

Ήταν στην ιδιοκτησία των μοναχών του Κλέρκενουελ μέχρι την κατάργηση των μοναστηριών από τον Ερρίκο Η΄.. Το 14ο αιώνα ήταν γνωστό με το όνομα *Armholt Wood*  και στη συνέχεια Arnolds. 

Το κτήμα ήταν ιδιοκτησία των Γουόκερς (οικογένεια ζυθοποιών) από το 1777 ως το 1918. Το 1928 το συμβούλιο του Σάουθγκεϊτ (*Southgate Urban District Council*) δημιούργησε το Πάρκο του Άρνος το 1928..

Το μέγαρο του Άρνος Γκρόουβ πωλήθηκε το 1928 στη βόρεια Μητροπολιτική ηλεκτρική εταιρεία (North Metropolitan Electricity Supply Company). Στη συνέχεια επεκτάθηκε και του έβαλαν κόκκινο τούβλο- σήμερα είναι κατοικία που χρησιμοποιείται ως οίκος ευγηρίας και ονομάζεται *Southgate Beaumont*.

Στις 19 Σεπτεμβρίου του 1932 άρχισε να λειτουργεί ο σταθμός μετρό, ως τμήμα του Υπογείου Σιδηροδρόμου του Λονδίνου (London Underground), στη γραμμή Πικαντίλι (Piccadilly Line) με προορισμό το Κοκφόστερς. Στα χρόνια που ακολούθησαν το Άρνος Γκρόουβ από αγροτική περιοχή αναπτύχθηκε. Κατασκευάστηκαν μετά το 1930 αρκετά δημόσια κτήρια, όπως η πισίνα (*Arnos Pool*) και η *Bowes Road Library*, βιβλιοθήκη, τα οποία ανακαινίστηκαν μετά το 2000, όπως και ο σταθμός του μετρό.. Το τοπικό ταχυδρομείο έκλεισε μετά το 2005. Σήμερα υπάρχουν πολλά τοπικά καταστήματα στην περιοχή και επίσης ιατρικό κέντρο.

Μεταφορές
---------

Στην περιοχή λειτουργεί τακτική συγκοινωνία με πολλά δρομολόγια λεωφορείων σε καθημερινή βάση. Επίσης, οι μεταφορές εξυπηρετούνται από το σταθμό του μετρό και από το σιδηροδρομικό σταθμό του Νέου Σάουθγκεϊτ.

Ναοί
----

Στην περιοχή λειτουργεί ο Ρωμαιοκαθολικός Ναός της Κυρίας μας της Λούρδης (Our Lady of Lourdes Church) Στο ναό λειτουργεί και το ομώνυμο σχολείο πρωτοβάθμιας εκπαίδευσης.

Πλησιέστερα μέρη
----------------

* Σάουθγκεϊτ
* Νέο Σάουθγκεϊτ
* Μπράνσβικ Παρκ
* Φράιερν Μπαρνέτ
* Μπάουντς Γκριν
* Πάλμερς Γκριν

Παραπομπές
----------

1. ↑   Mills A. D. *Oxford Dictionary of London Place Names* (2001) p7 ISBN 0-19-860957-4 Retrieved 24 Οκτωβρίου 2008
2. ↑  LondonTown.com - Arnos Park.
3. ↑  Park Explorer - Arnos Park Αρχειοθετήθηκε 2007-09-30 στο Wayback Machine..
4. 1 2  Hidden London - Arnos Grove.
5. ↑  TfL - Arnos Grove improved.
6. ↑  Our Lady of Lourdes Church Newsletter - Sunday 21st October[*νεκρός σύνδεσμος*].

Εξωτερικοί σύνδεσμοι
--------------------

* Πληροφορίες για το Arnos Park
* Χάρτης του Arnos Park[*νεκρός σύνδεσμος*]
Η ***Zëri i Popullit*** (Ελληνικά: *"Η Φωνή του Λαού"*) είναι καθημερινή εφημερίδα με τόπο έκδοσης τα Τίρανα στην αλβανική γλώσσα. Πρωτοκυκλοφόρησε στις 25 Αυγούστου 1942 ως όργανο του Κομμουνιστικού Κόμματος όταν το Βασίλειο της Αλβανίας αποτελούσε προτεκτοράτο της Φασιστικής Ιταλίας. Αποτελούσε ένα από τα κύρια παράνομα έντυπα του αντιφασιστικού αγώνα στη χώρα, ενώ αρχισυντάκης του ήταν ο αρχηγός της κομμουνιστικής αντίστασης Ενβέρ Χότζα.

Η εφημερίδα στην αρχή προσπαθεί να καταγράψει τους αγώνες του αντιστασιακού κινήματος με ένα πέπλο κομμουνιστικής ιδεολογίας για να συγκεκριμενοποιηθεί μεταπολεμικά ως καθαρά κομμουνιστικό έντυπο. Το 1948, η εφημερίδα θα αποτελέσει το επίσημο έντυπο του Εργατικού Κόμματος της Αλβανίας (μεταγενέστερα "Κομμουνιστικό κόμμα της Αλβανίας") μέχρι το τέλος της Σοσιαλιστικής Δημοκρατίας της Αλβανίας το 1992. Για δεκαετίες, οι σελίδες της εφημερίδας αντανακλούν την επίσημη θέση της κυβέρνησης, μεταφέροντας τις αποφάσεις και την προπαγάνδα του κομμουνιστικού κόμματος, ενώ συνετέλεσε και στην προσωπολατρεία του ηγέτη της χώρας Ενβέρ Χότζα έως τον θάνατό του το 1985.

Η εφημερίδα αποτελεί σήμερα το όργανο του Σοσιαλιστικό Κόμμα της Αλβανίας, που αποτελεί διάδοχο κόμμα του Εργατικού Κόμματος. Το 2011, η κυκλοφορία της εφημερίδας έφτανε τα 25.000 αντίτυπα ημερησίως. Στο οπισθόφυλλο της εφημερίδας υπάρχουν άρθρα στην αγγλική γλώσσα.

Παραπομπές
----------

1. ↑  Miranda Vickers (28 Ιανουαρίου 2011). *The Albanians: A Modern History*. I.B.Tauris. σελ. 147. ISBN 978-0-85771-025-3. Ανακτήθηκε στις 28 Δεκεμβρίου 2014.
2. ↑  «Tenth anniversary of "Zeri i Popullit"». Party of Labor of Albania. Ανακτήθηκε στις 27 Δεκεμβρίου 2014.
3. 1 2 3  Présentation du journal sur le site de Courrier International
4. ↑  *Dokumenta kryesore të Partisë së Punës të Shqipërisë* **I**. Tiranë: Naim Frashëri. 1971. pp. 94-96.
5. ↑  Ilda Londo (2002). «Albania» (PDF). *Media Institute*. Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 15 Φεβρουαρίου 2014.
6. 1 2  Mimoza Rista-Dema (2006). *Inverse-order Constructions in Albanian English: Discourse and Prototype Effects*. ProQuest. σελ. 83. ISBN 978-0-542-84790-5. Ανακτήθηκε στις 31 Οκτωβρίου 2014. [*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305770252

 |

 |
**Το Strategies for Engineered Negligible Senescence** ( **SENS** ) είναι μια σειρά προτεινόμενων αναγεννητικών ιατρικών θεραπειών, είτε σχεδιάζονται είτε βρίσκονται σε εξέλιξη, για την περιοδική αποκατάσταση όλων των βλαβών που σχετίζονται με την ηλικία στον ανθρώπινο ιστό. Αυτές οι θεραπείες έχουν απώτερο σκοπό τη διατήρηση μιας κατάστασης αμελητέας γήρανσης στους ασθενείς και την αναβολή της νόσου που σχετίζεται με την ηλικία.  Το SENS ορίστηκε για πρώτη φορά από τον Βρετανό βιογεροντολόγο Aubrey de Gray .

Ενώ ορισμένοι βιογεροντολόγοι υποστηρίζουν το πρόγραμμα SENS, πολλοί υποστηρίζουν ότι οι απώτεροι στόχοι του προγράμματος του de Grey είναι πολύ εικαστικοί δεδομένης της τρέχουσας κατάστασης της τεχνολογίας και το αναφέρουν ως «φαντασία και όχι επιστήμη».

Παραπομπές
----------

1. ↑  de Grey, Aubrey; Rae, Michael (September 2007). *Ending Aging: The Rejuvenation Breakthroughs that Could Reverse Human Aging in Our Lifetime*. New York, NY: St. Martin's Press, 416 pp. (ISBN 0-312-36706-6).
2. ↑  Warner H**Σφάλμα έκφρασης: Μη αναγνωρισμένη λέξη "etal"** (November 2005). «Science fact and the SENS agenda. What can we reasonably expect from ageing research?». *EMBO Reports* **6** (11): 1006–8. doi:10.1038/sj.embor.7400555. PMID 16264422.
3. ↑  Holliday R (April 2009). «The extreme arrogance of anti-aging medicine». *Biogerontology* **10** (2): 223–8. doi:10.1007/s10522-008-9170-6. PMID 18726707.
Ο **Άρνολντ Β΄**, γερμ. Arnold II, graf von Cleves ήταν κόμης της Κλέβης από το 1198 έως το 1201, πιθανώς ως επίτροπος του Ντήτριχ Ε΄.

Βιογραφία
---------

Η κομητεία της Κλέβης (γερμ. Grafschaft Kleve, ολλανδ.: Graafschap Kleef) ήταν μία κομητική πολιτεία της Γερμανικής αυτοκρατορίας, σήμερα εν μέρει στη Γερμανία (μέρος της βόρειας Ρηνανίας-Βεστφαλίας) και των Κάτω Χωρών (τμήματα του Λίμπουρχ, της βόρειας Βραβάντης και του Χέλρελαντ). Οι ηγέτες της, που ονομάζοντο κόμητες, είχαν μία ειδική και προνομιακή θέση στην αυτοκρατορία. Η κομητεία της Κλέβης αναφέρεται για πρώτη φορά τον 11ο αι. Το 1417 η κομητεία έγινε δουκάτο (γερμ.: Herzogtum Kleve, ολλανδ.: Hertogdom Kleef) και οι ηγεμόνες της αναβιβάστηκαν σε δούκες.

Η ιστορία της σχετίζεται στενά με αυτή των γειτόνων της: των δουκάτων του Γύλιχ, του Μπεργκ και του Γκέλρε και της κομητείας του Λα Μαρκ. Το 1368 η Κλέβη και το Λα Μαρκ ενώθηκαν. Το 1521 τα Γύλιχ-Μπεργκ και Κλέβη-Λα Μαρκ σχημάτισαν τα Ενωμένα δουκάτα της Γύλιχ-Κλέβης-Μπεργκ. Η περιοχή βρισκόταν και στις δύο πλευρές του ποταμού Ρήνου, γύρω από την πρωτεύουσα Κλέβη και κάλυπτε περίπου τις σημερινές περιοχές Κλέβης, Βέζελ και την πόλη του Ντούισμπουργκ.

Παραπομπές σε πηγές
-------------------

1. ↑  p4291.htm#i42908. Ανακτήθηκε στις 7  Αυγούστου 2020.
2. 1 2 3 4  Darryl Roger Lundy: (Αγγλικά) *The Peerage*.
| Lockheed WP-3D Orion |
| --- |
| WP-3D Orion Αεροσκάφος **WP-3D Orion**. |
| Περιγραφή |
| Αποστολή | Μετεωρολογικό Αεροσκάφος / Αεροσκάφος Μετεωρολογικής Έρευνας |
| Πλήρωμα | 11 |
| Κατασκευαστής | Lockheed |
| Διαστάσεις |
| Μήκος | 116ft 10 in | 35.6 m |
| Εκπέτασμα | 99 ft 8 in | 30.4 m |
| Ύψος | 33 ft 8.5 in | 10.3 m |
| Επιφάνεια πτέρυγας | 1300 ft² | 120,8m² |
| Βάρος |
| Κενό | 61,500lb | 27,900 kg |
| Πηγή ισχύος |
| Κινητήρες | 4× Allison T56-A-14 turboprop |
| Ισχύς | 4,600 shp | 3,700 kW (Έκαστος) |
| Επιδόσεις |
| Μέγιστη ταχύτητα | 466 κόμβοι | 745 km/h |
| Αυτονομία | 5,600 μίλια | 9,000km |
| Μέγιστο ύψος | 28,300 ft | 8,600 m |
| Βαθμός ανόδου | 3,140 ft/min | 16 m/s |
|

Το **Lockheed WP-3D Orion** είναι μια έκδοση του P-3 Orion, με τις κατάλληλες προσαρμογές για μετεωρολογική έρευνα, το οποίο χρησιμοποιείται από το Κέντρο Αεροπορικών Επιχειρήσεων (*Aircraft Operations Center*) της Εθνικής Ωκεανογραφικής και Ατμοσφαιρικής Υπηρεσίας (National Oceanic and Atmospheric Administration - NOAA) των ΗΠΑ. Υπάρχουν μόνο δύο αεροσκάφη αυτού του τύπου, το καθένα από τα οποία ενσωματώνει πολυάριθμα χαρακτηριστικά συλλογής μετεωρολογικών πληροφοριών. Κατά τη διάρκεια της εποχής των τυφώνων, τα WP-3D εκτελούν χρέη «*κυνηγών τυφώνων*». 

Το «Μάτι» του Τυφώνα Κατρίνα, τραβηγμένο από ένα WP-3D της Εθνικής Ωκεανογραφικής και Ατμοσφαιρικής Υπηρεσίας, στις 28 Αυγούστου 2005
Τα WP-3D είναι εξοπλισμένα με τρία ραντάρ καιρού, ενα εκ των οποίων βρίσκεται στο ρύγχος, ένα στο κάτω μέρος τις ατράκτου και ένα στην ουρά του αεροσκάφους. Είναι επίσης εξοπλισμένα με μετρητές θερμοκρασίας και μετρητές ατμοσφαιρικής πίεσης. Τα αεροσκάφη δεν έχουν ενισχυθείδομικά για την πτήση μέσα σε τυφώνες, παρ'όλα αυτά το δάπεδό τους ενισχύθηκε για να αντέξει το πρόσθετο βάρος του εξοπλισμού.

Τα δύο WP-3D φέρουν τα ονόματα «Μις Πίγκι» και «Κέρμιτ» από τους ήρωες της τηλεοπτικής σειράς Μάπετ Σώου. Ενα τρίτο αεροσκάφος της Εθνικής Ωκεανογραφικής και Ατμοσφαιρικής Υπηρεσίας, τύπου Gulfstream IV-SP, φέρει το όνομα «Gonzo».

Δείτε επίσης
------------

### Αεροσκάφη που σχετίζονται με το WP-3D

* Lockheed P-3 Orion

### Παρόμοια αεροσκάφη

* Lockheed WC-130

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lockheed WP-3D Orion** |

* Το WP-3D στην επίσημη ιστοσελίδα της Εθνικής Ωκεανογραφικής και Ατμοσφαιρικής Υπηρεσίας
* Το WP-3D στο globalsecurity.org
* Το WP-3D στο aero-web.org
* Φωτογραφίες WP-3D στο planepictures.net
* Άρθρο για το WP-3D στο περιοδικό Military Officer

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |
Το **Studebaker Champ** ήταν ένα φορτηγό που παράχθηκε από την Studebaker Motor Corporation από το 1961 μέχρι το 1964. Το φορτηγό αντικατέστησε το Studebaker E-Series το οποίο είχε σταματήσει να παράγεται μερικούς μήνες πριν. Από το 1961 μέχρι το 1965 πουλήθηκαν 10.000 αντίτυπα

To Champ χρησιμοποίησε το ίδιο σασί με το προηγούμενο μοντέλο, το οποίο χρονολογούνταν από το 1949. Όταν κυκλοφόρησε, ήταν το φθηνότερο αυτοκίνητο της κατηγορίας του, αλλά οι πωλήσεις δεν ήταν ικανοποιητικές, καθώς μέσα στο 1961 πωλήθηκαν 6.592 αυτοκίνητα. Η παραγωγή του αυτοκινήτου συνέχισε μέχρι τα τέλη Δεκεμβρίου του 1963.

Το φορτηγάκι χρησιμοποίησε την καμπίνα από τα επιβατικά μοντέλα της Studebaker και ήταν πιο άνετο και πολυτελές στον δρόμο, κάνοντας το αρκετά δημοφιλές παγκοσμίως. Προσφέρθηκε σε πολλά αμαξώματα και στυλ, όπως είχε γίνει και με τον προκάτοχό του. Ήταν το πρώτο πικ-απ με συρόμενο πίσω παράθυρο.

Παραπομπές
----------

1. ↑  «Midwest Moxie - 1961 Studebaker Champ». *www.hemmings.com*. Ανακτήθηκε στις 14 Φεβρουαρίου 2021.

Αναφορές
--------

* Studebaker Champ Trucks (with images)
«**Hen Wlad Fy Nhadau**» ([/heːn wlɑːd və n̥adaɪ̯/] (Χεν Ουλάντ Βι Νάνταϋ)) ονομάζεται ο εθνικός ύμνος της Ουαλίας. Ο τίτλος – παρμένος από τα πρώτα λόγια του τραγουδιού – σημαίνει «Παλιά Γη των Πατέρων Μου» στα Ουαλικά. Οι στίχοι γράφτηκαν από τον Έβαν Τζέιμς και η μελωδία συνετέθη από τον γιο του, τον Τζέιμς Τζέιμς, και οι δύο κάτοικοι της Ποντιπρίδ, Γκλαμόργκαν, τον Ιανουάριο του 1856. Το παλαιότερο γραπτό αντίτυπο επιβιώνει και είναι μέρος των συλλογών της Εθνικής Βιβλιοθήκης της Ουαλίας.

Προέλευση
---------

Το *Glan Rhondda* (Όχθες του Ρόνδα), όπως ήταν γνωστό, όταν γράφτηκε, εκτελέστηκε για πρώτη φορά είτε τον Ιανουάριο ή τον Φεβρουάριο του 1856, από την Ελίζαμπεθ Τζων από το Ποντιπρίδ, και σύντομα έγινε δημοφιλές στην περιοχή.

Ο Τζέιμς Τζέιμς, ο συνθέτης, ήταν αρπιστής που έπαιζε το όργανό του στο παμπ το οποίο δούλευε, για το σκοπό του χορού. Το τραγούδι επρόκειτο αρχικά να πραγματοποιείτο με ρυθμό 6/8, αλλά έπρεπε να επιβραδυνθεί στο σημερινό ρυθμό, όταν άρχισε να τραγουδιέται από τα μεγάλα πλήθη.

Στίχοι
------

(Πρώτη στροφή)  

Mae hen wlad fy nhadau yn annwyl i mi,  

Gwlad beirdd a chantorion, enwogion o fri;  

Ei gwrol ryfelwyr, gwladgarwyr tra mad,  

Dros ryddid collasant eu gwaed.  

  

(Ρεφρέν)  

Gwlad, gwlad, pleidiol wyf i'm gwlad.  

Tra môr yn fur i'r bur hoff bau,  

O bydded i'r hen iaith barhau.  

  

(Δεύτερη στροφή)  

Hen Gymru fynyddig, paradwys y bardd,  

Pob dyffryn, pob clogwyn, i'm golwg sydd hardd;  

Trwy deimlad gwladgarol, mor swynol yw si  

Ei nentydd, afonydd, i fi.  

  

(Ρεφρέν)  

  

(Τρίτη στροφή)  

Os treisiodd y gelyn fy ngwlad tan ei droed,  

Mae hen iaith y Cymry mor fyw ag erioed,  

Ni luddiwyd yr awen gan erchyll law brad,  

Na thelyn berseiniol fy ngwlad.  

  

(Ρεφρέν)

Μετάφραση
---------

(Πρώτη στροφή)  

Η παλιά γη των πατέρων μου μού είναι αγαπητή,  

Γη ποιητών και τραγουδιστών, διασήμων και φημισμένων.  

Οι θαρραλέοι πολεμιστές της, έξοχοι πατριώτες,  

Για την ελευθερία έχυσαν το αίμα τους.  

  

(Ρεφρέν)  

Χώρα, χώρα, είμαι πιστός στην χώρα μου.  

Καθώς η θάλασσα [είναι] ένα τείχος για την αγνή, αγαπητή γη,  

Ω η παλιά γλώσσα πρέπει να επιβιώσει.  

  

(Δεύτερη στροφή)  

Η παλιά ορεινή Ουαλία, ο παράδεισος του ποιητή,  

Κάθε κοιλάδα, κάθε λαγκάδι, για την όρασή μου είναι όμορφο.  

Μέσα από πατριωτικό συναίσθημα, τόσο γοητευτικός είναι ο ψίθυρος  

Των ρεμάτων της, των ποταμών, για μένα.  

  

(Ρεφρέν)  

  

(Τρίτη στροφή)  

Αν και ο εχθρός καταπιέζει τη γη μου κάτω από το πόδι του,  

Η παλιά γλώσσα των Ουαλών είναι ζωντανή όσο ποτέ,  

Η μούσα δεν παρεμποδίζεται από το αποτρόπαιο χέρι της προδοσίας,  

Ούτε και η μελωδική άρπα της χώρας μου.  

  

(Ρεφρέν)

Υποσημειώσεις
-------------

Αναφορές
--------

1. ↑  «Welsh National Anthem». *wales.com*. Welsh Government. 2014. Ανακτήθηκε στις 24 Μαΐου 2014.
2. ↑  «Welsh anthem – The background to Hen Wlad Fy Nhadau». *Wales history*. BBC Cymru Wales. 1 Δεκεμβρίου 2008. Ανακτήθηκε στις 3 Δεκεμβρίου 2010.
Έμβλημα του Σάαρλαντ.
Το **έμβλημα του κρατιδίου του Σάαρλαντ** καθιερώθηκε στις 9 Ιουλίου του 1956 και άρχισε να χρησιμοποιείται από την 1η Ιανουαρίου του 1957. Περιέχεται στη σημαία του Σάαρλαντ.

Περιγραφή
---------

Το έμβλημα αποτελείται από έναν θυρεό, ο οποίος είναι χωρισμένος στα τέσσερα. Απεικονίζονται στα 4 μέρη:

1. Λευκός λέων σε ανοικτό μπλε φόντο με 9 λευκούς σταυρούς γύρω του. Συμβολίζει την Κομητεία του Σααρμπρύκεν.
2. Ερυθρός σταυρός σε αργυρό φόντο, για το Εκλεκτοράτο του Τριέρ.
3. Ερυθρό διαγώνιο σχήμα σε χρυσό φόντο με τρεις αργυρούς αετούς, που λέγονται *Alérions*. Αυτό συμβολίζει το Δουκάτο της Λοθαρίγγης και
4. Χρυσός λέων σε μαύρο φόντο, για το Δουκάτο του Παλατινάτου-Τσβάιμπρυκεν.

Ιστορικά στοιχεία
-----------------

Αποτελεί συνδυασμό των τεσσάρων εμβλημάτων (οικοσήμων) που είχαν οι οικογένειες ή οι περιοχές που διαδραμάτισαν ιστορικό ρόλο στο κρατίδιο του Σάαρλαντ. Έτσι, στο πρώτο τέταρτο βλέπουμε το έμβλημα του Σααρμπρύκεν, στο δεύτερο το έμβλημα του Τρίερ, στο τρίτο της Λωρραίνης και στο τέταρτο της Φλαντς. Με νόμο το 2001 καθορίστηκε η σημερινή μορφή του εμβλήματος.

### Προηγούμενα εμβλήματα

Όταν το Σάαρλαντ έγινε γαλλικό, υπό την Κοινωνία των Εθνών, το 1920 το έμβλημα ήταν διαιρεμένο σε τέσσερα μέρη. Στο πρώτο τεταρτημόριο απεικονιζόταν ένας αργυρός τροχός με σταυρωτά σφυριά σε μαύρο φόντο, σύμβολο της πόλης του Αγίου Ίνγκμπερτ, ενώ σε δεύτερο τέταρτο ήταν ένα ερυθρό ρόδο σε φόντο αργυρό (για την πόλη του Αγίου Ιωάννη). Στο τρίτο τεταρτημόριο υπήρχε ένας χρυσός ήλιος πάνω από μπλε σύννεφο σε αργυρό φόντο (για την πόλη του Σααρλουί) και στο τέταρτο μέρος εικονιζόταν ένας αργυρός λέων με τέσσερεις σταυρούς στα νύχια του, επίσης αργυρούς, σε μπλε φόντο (πόλη του Σααρμπρύκεν). Σταδιακά το έμβλημα άλλαξε μορφή αλλά τελικά επανήλθε μετά τη δεύτερη γαλλική Κατοχή στη μορφή που είχε με τη μορφή θυρεού χωρισμένου σε 4 μέρη.

Πηγές
-----

* Το έμβλημα στο Λεξικό γερμανικών σημαιών.

Εξωτερικοί σύνδεσμοι
--------------------

* Σύμβολα του Σάαρλαντ

Βλέπε επίσης
------------

* Σημαία του Σάαρλαντ
Ο ύμνος **Teirake Kaini Kiribati** ή **Stand up, Kiribati** (*Κιριμπάτι, ξύπνα*) είναι ο εθνικός ύμνος του Κιριμπάτι. Στιχουργός και συνθέτης είναι ο Tamuera Ioteba Uriam και καθιερώθηκε το 1979.

Στίχοι
------

**Στη γλώσσα των Νησιών Γκίλμπερτ:**

**Kunan Kiribati**

Teirake kaaini Kiribati, Anene ma te kakatonga,
Tauraoi nakon te mwioko, Ma ni buokia aomata.
Tauaninne nte raoiroi, Tangiria aomata nako.
Tauaninne nte raoiroi, Tangiria aomata.
Reken te kabaia ma te rau, Ibuakoia kaain abara,
Bon reken te nano ae banin, Ma te i-tangitangiri naba.
Ma ni wakina te kabaia, Ma n neboa i eta abara.
Ma ni wakina te kabaia, Ma n neboa abara.
Ti butiko ngkoe Atuara, Kawakinira ao kairira,
Nakon taai aika i maira, Buokira ni baim ae akoi.
Kakabaia ara Tautaeka, Ma ake a makuri iai.
Kakabaia ara Tautaeka, Ma aomata ni bane.
**Ελληνικά:**

Σήκω, Κιριμπάτι!   

Τραγούδησε με μεγάλη χαρά!  
 
Ετοιμάσου να αναλάβεις την ευθύνη  
 
Και να βοηθήσεις τον καθένα από μας!   

Να είσαι προσηλωμένο στη δικαιοσύνη!  

Αγάπη σε όλους τους ανθρώπους μας!   

Να είσαι προσηλωμένο στη δικαιοσύνη!  

Αγάπη σε όλους τους ανθρώπους μας!   

Η επίτευξη της ικανοποίησης  

Και της ειρήνης από τους ανθρώπους μας (θα είναι)  

Όταν όλες οι καρδιές χτυπήσουν σε μία,  

Με αγάπη ανάμεσά μας!  

Μεταφέρετε ευτυχία και ομόνοια!  

Με αγάπη ανάμεσά μας!  

Μεταφέρετε ευτυχία και ομόνοια!  

Σε ικετεύουμε, Θεέ, Να μας προστατεύεις και να μας οδηγείς στις μέρες που θα έρθουν.  

Βοήθησέ μας με το χέρι σου που σκορπάει αγάπη.  

Ευλόγησε την κυβέρνησή μας και όλους τους ανθρώπους μας!  

Ευλόγησε την κυβέρνησή μας και όλους τους ανθρώπους μας!

Πηγές
-----

* Στίχοι

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ωκεανίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα κράτη | 
* Ανατολικό Τιμόρ1
* Αυστραλία
* Βανουάτου
* Ινδονησία2
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 
* Αμερικανική Σαμόα (ΗΠΑ)
* Βόρειες Μαριάνες Νήσοι
* Γαλλική Πολυνησία (Γαλλία)
* Γκουάμ
* Νήσοι Κουκ (Νέα Ζηλανδία)
* Νέα Καληδονία
* Νησί Νόρφολκ (Αυστραλία)
* Νήσος του Πάσχα (Χιλή)
* Νιούε
* Ουώλλις και Φουτούνα
* Πίτκαιρν (Ηνωμένο Βασίλειο)
* Τοκελάου
 |
|  |
| 
1Μπορεί να θεωρηθεί ολόκληρη τμήμα της Ασίας. 2Μπορεί να θεωρηθεί ολόκληρη ή εν μέρει τμήμα της Ασίας. 3Η πολιτεία της Χαβάης αποτελεί τμήμα της Ωκεανίας. |

 |
Ο όρος **Roaring Twenties** αναφέρεται στη δεκαετία του 1920 στη δυτική κοινωνία και στη δυτική κουλτούρα. Ήταν μια περίοδος οικονομικής ευημερίας με διακριτές πολιτισμικές και οικονομικές αλλαγές στις Ηνωμένες Πολιτείες και στην Ευρώπη, ιδιαίτερα σε μεγάλες πόλεις όπως το Βερολίνο, το Σικάγο, το Λονδίνο, το Λος Άντζελες, τη Νέα Υόρκη, το Παρίσι και το Σίντνεϊ, αλλά και σε τουριστικά θέρετρα, όπως οι πόλεις Ατλάντικ Σίτι και Γκάλβεστον. Στη Γαλλία, η δεκαετία ήταν γνωστή ως «années folles» (τρελά χρόνια), λόγω του κοινωνικού, καλλιτεχνικού και πολιτισμικού δυναμισμού της εποχής. Η τζαζ άνθισε, το στυλ flapper επαναπροσδιόρισε τη σύγχρονη εμφάνιση για Βρετανίδες και Αμερικανίδες γυναίκες και το Art Deco έφτασε στο απόγειο της δημοτικότητας του.

Ο χορός Τσάρλεστον ήταν δημοφιλής κατά την διάρκεια των Roaring Twenties
Μετά την στρατιωτική κινητοποίηση του  Α 'Παγκοσμίου Πολέμου, ο Αμερικανός πρόεδρος Ουόρεν Χάρντινγκ «επέστρεψε την ομαλότητα» στην πολιτική των Ηνωμένων Πολιτειών. Αυτή η περίοδος είδε την πρώτη ανάπτυξη και χρήση αυτοκινήτων, τηλεφώνων, ραδιοφώνου και ηλεκτρικών συσκευών στη ζωή εκατομμυρίων ανθρώπων στο δυτικό κόσμο. Τα έθνη σημείωσαν ταχεία βιομηχανική και οικονομική ανάπτυξη, επιτάχυναν τη ζήτηση των καταναλωτών και εισήγαγαν σημαντικές νέες τάσεις στον τρόπο ζωής και τον πολιτισμό. Τα μέσα μαζικής ενημέρωσης, που χρηματοδοτούνταν από τη νέα βιομηχανία της  διαφήμισης επικεντρώθηκαν σε διασημότητες, αθλητικούς ήρωες και αστέρες ταινιών. Η περίοδος χαρακτηρίστηκε από την ύπαρξη  φεμινιστικών οργανώσεων, οι οποίες κατάφεραν οι γυναίκες να πάρουν το δικαίωμα ψήφου σε πολλά δημοκρατικά κράτη.

Η περίοδος αυτή τέλειωσε με το  Κραχ της Γουόλ Στριτ και την αρχή της  Μεγάλης Ύφεσης.

Δείτε επίσης
------------

* Ποτοαπαγόρευση στις Ηνωμένες Πολιτείες
* Μεσοπόλεμος
* ΗΠΑ την δεκαετία του 1920

Παραπομπές
----------

1. ↑  «Roaring Twenties». *History. com*.
2. ↑  «American Culture in the 1920s».
3. ↑  «The Roaring Twenties».
Η **Λιγουρία (Liguria)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,22. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη περιφέρεια της βορειοδυτικής Ιταλίας.

Φυσικά χαρακτηριστικά
---------------------

Η διάμετρος της Λιγουρίας υπολογίσθηκε σε 131,3 χιλιόμετρα (από δεδομένα του IRAS), ενώ η μάζα της εκτιμάται σε 2,37 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,053 (από δεδομένα του IRAS). Η Λιγουρία περιστρέφεται γύρω από τον εαυτό της μία φορά κάθε 31 ώρες και 49 λεπτά, μία αρκετά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 100 ως 105 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000356.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 355 Γαβριέλλα | 356 Λιγουρία | 357 Νινίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Πιέτρο Άντζελο Σέκι** (*Pietro Angelo Secchi*, 28 Ιουνίου 1818 – 26 Φεβρουαρίου 1878) ήταν Ιταλός αστρονόμος, πρωτοπόρος της παρατηρησιακής Αστροφυσικής.

Ο Σέκι γεννήθηκε στην επαρχία Ρέτζιο-Εμίλια και απεβίωσε στη Ρώμη.

Βιογραφία
---------

Υπήρξε ο ένας από τους δύο πρωτοπόρους στην αστρονομική Φασματοσκοπία και την ταξινόμηση των αστρικών φασμάτων, μαζί με τον Γιόζεφ φον Φραουνχόφερ. Σε ηλικία 16 ετών εισήλθε στο Τάγμα των Ιησουιτών και αργότερα, σε ηλικία 32 ετών, έγινε διευθυντής του Αστεροσκοπείου του Βατικανού, ενώ διετέλεσε και καθηγητής στο Κολέγιο της Ρώμης. Ο Σέκι ασχολήθηκε ιδιαιτέρως με την ηλιακή Φασματοσκοπία, της οποίας θεωρείται και ο ιδρυτής. Παρατηρώντας τον Ήλιο ανακάλυψε μορφολογικά στοιχεία της επιφάνειάς του.

*Sui recenti progressi della meteorologia* (1861)
Ο Σέκι σχεδίασε το 1858 έναν από τους πρώτους χάρτες του πλανήτη Άρη, όπου ονομάζει τη σημερινή Μεγάλη Σύρτη «Ατλαντικό Κανάλι» Προηγήθηκε έτσι του Τζιοβάνι Σκιαπαρέλι στη χρήση του όρου *canali* για τον Άρη, παρότι οι «πορθμοί» του Σέκι δεν ήσαν οι μακριές και ευθύγραμμες διώρυγες των Σκιαπαρέλι και Πέρσιβαλ Λόουελ.

Ως προς την ταξινόμηση των αστρικών φασμάτων, ο Σέκι μελέτησε τα φάσματα 400 αστέρων και τα κατέταξε σε 4 διαφορετικούς τύπους στην πρώτη τέτοια εργασία (δημοσιεύθηκε το 1863). Περαιτέρω, ήταν ένας από τους πρώτους που χρησιμοποίησε τη Φωτογραφία στην Αστρονομία.

Το 1848-49 ο Σέκι και άλλοι Ιησουίτες κατέφυγαν στις ΗΠΑ, όπου ο Σέκι συνεργάσθηκε με τον επίσης πρωτοπόρο στη Μετεωρολογία, Υδρογραφία και Ωκεανογραφία αστρονόμο Matthew F. Maury, τον πρώτο διοικητή του μετέπειτα Ναυτικού Αστεροσκοπείου των ΗΠΑ στην Ουάσινγκτον.

Αργότερα, ο Σέκι έγραψε το σχετικό έργο *Sui recenti progressi della Meteorologia* (Ρώμη 1861). Μερικά άλλα έργα του είναι:

* *«Κατάλογος των αστέρων των οποίων έχει προσδιορισθεί το φωτεινό φάσμα»* (1867)
* *«Περί των πρισματικών φασμάτων των απλανών αστέρων»* (1868)
* *«Ο Ήλιος»* (1870)

Προς τιμή του Σέκι πήρε το όνομά του ο Κρατήρας Secchi κοντά στον ισημερινό της Σελήνης και ένας πολύ μεγαλύτερος κρατήρας στο νότιο ημισφαίριο του πλανήτη Άρη. Ο Σέκι επίσης κατασκεύασε ένα ωκεανογραφικό όργανο γνωστό ως *δίσκος του Σέκι*.

Εξωτερικοί σύνδεσμοι
--------------------

* Angelo Secchi, S.J. Αρχειοθετήθηκε 2011-07-21 στο Wayback Machine.
* Angelo Secchi - από την *Καθολική Εγκυκλοπαίδεια*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54302997
* **ΕΒΕ**: 161348
* LCCN: n86104207
* ISNI: 0000 0001 2026 0369
* GND: 118795953
* SUDOC: 076688186
* BNF: cb135168338 (data)
* NLA: 35811364
* NKC: xx0134536
* ICCU: CFIV114029
* BNE: XX1435976
* CiNii: DA05263095
* RKD: 379461

 |

 |
Ο **Οσιομάρτυρας Αναστάσιος** ήταν γιος ενός μάγου και γεννήθηκε στην Περσία στις αρχές του 7ου αιώνα μ.Χ. Αρνούμενος να απαρνηθεί τη χριστιανική πίστη οδηγήθηκε στα βασανιστήρια και θανατώθηκε με φρικτό τρόπο. Η μνήμη του τιμάται στις 22 Ιανουαρίου.

Βιογραφία
---------

Την εποχή αυτή οι Πέρσες είχαν καταλάβει την Ιερουσαλήμ και πήραν ως λάφυρό τους τον Τίμιο Σταυρό. Με την δύναμη του εκεί γίνονταν πολλά θαύματα και πολλοί τρέχανε με προθυμία να δούνε. Έτσι με το βλέμμα τους προσκυνούσαν το τίμιο Ξύλο του Χριστού, που αν και μεταφέρθηκε ως λάφυρο από τα Ιεροσόλυμα κυριεύει και ανατρέπει την μαγική περσική θρησκεία και αιχμαλωτίζει στην χριστιανική πίστη πολλές ψυχές. Μεταξύ αυτών ήταν και ο γιος του μάγου, ο οποίος μετά από θεία έλλαμψη αναζητούσε να μάθει γιατί οι Χριστιανοί τιμούσαν τόσο πολύ τον Τίμιο Σταυρό. Έμαθε για την αλήθεια του Ευαγγελίου και ήρθε στα Ιεροσόλυμα, όπου κατηχήθηκε και βαπτίσθηκε με το χριστιανικό όνομα Αναστάσιος. Εκάρη μοναχός στη Μονή Αγίου Σάββα, όπου έμεινε για 17 χρόνια.

Το μαρτύριο
-----------

Αναγνωρίσθηκε όμως από τους Πέρσες και για την μεταστροφή του αυτή οδηγήθηκε αμέσως στα βασανιστήρια. Με πολλή χαρά και μεγάλη προθυμία παραδόθηκε στους δημίους, οι οποίοι τον στραγγάλισαν και κατόπιν τον αποκεφάλισαν.

Παραπομπές
----------
Ο **Άγιος Ανδρέας ο Αργέντης** γεννήθηκε στη Χίο τον 15ο αιώνα μ.Χ. και κατάγονταν από την οικογένεια των Αργέντηδων.

Στην ηλικία 25 χρονών βρισκόταν στην Κωνσταντινούπολη και έδωσε την εντύπωση πως ήταν εξισλαμισμένος Χριστιανός που επέστρεψε στον Χριστιανισμό. Καταγγέλθηκε από Αιγύπτιους μουσουλμάνους και βρέθηκε στο δικαστήριο. Δικάστηκε με ποινή φυλάκισης ενώ δελεάζονταν να αλλαξοπιστήσει για να αποφύγει την ποινή. Ο Ανδρέας αρνήθηκε να αλλαξοπιστήσει. Υπέστη φρικτά βασανιστήρια και τελικά αποκεφαλίστηκε στην Κωνσταντινούπολη στις 29 Μαΐου 1465.Το μαρτύριό του συνέγραψε ο Γεώργιος Τραπεζούντιος.
Ήταν από τους πρώτους Έλληνες Αγίους που εκτελέστηκαν μετά την άλωση της Κωνσταντινούπολης, δηλαδή από τους πρώτους Νεομάρτυρες.
Ο Άγιος Ανδρέας ο Αργέντης γιορτάζει στις 29 Μαΐου.

Παραπομπές
----------

1. ↑  «Ο Άγιος Νεομάρτυς Ανδρέας ο Αργέντης». *Πεμπτουσία*. 29 Ιουνίου 2011. Ανακτήθηκε στις 4 Νοεμβρίου 2021.
2. ↑  «Ο Άγιος νεομάρτυρας Ανδρέας ο Αργέντης – Χαρούμενοι Αγωνιστές – Χαρούμενες Αγωνίστριες». Ανακτήθηκε στις 4 Νοεμβρίου 2021.
Η **Γαβριέλλα (Gabriella)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομα της Γκαμπριέλ Φλαμαριόν, Γαλλίδας αστρονόμου και συζύγου του διάσημου αστρονόμου και εκλαϊκευτή της Αστρονομίας Καμίλ Φλαμαριόν.

Φυσικά χαρακτηριστικά
---------------------

Η διάμετρος της Γαβριέλλας υπολογίσθηκε σε 23,2 χιλιόμετρα (από δεδομένα του IRAS), ενώ η μάζα της εκτιμάται σε 13,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,227 (από δεδομένα του IRAS). Η Γαβριέλλα περιστρέφεται γύρω από τον εαυτό της μία φορά κάθε 4 ώρες και 50 λεπτά, μία αρκετά γρήγορη περιστροφή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000355.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 354 Ελεονώρα | 355 Γαβριέλλα | 356 Λιγουρία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Ντεζιντεράτα (Desiderata)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,08. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τη Γαλλίδα βασίλισσα της Νορβηγίας και Σουηδίας Bernardine Eugénie Désirée Clary ή Desideria (1777-1860).

Φυσικά χαρακτηριστικά
---------------------

Η διάμετρος της Ντεζιντεράτας υπολογίσθηκε σε 132,2 χιλιόμετρα (από δεδομένα του IRAS), ενώ η μάζα της εκτιμάται σε 2,42 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι πιθανότατα **C** (ανθρακούχος), ενώ το άλβεδό της είναι 0,058 (από δεδομένα του IRAS). Η Ντεζιντεράτα περιστρέφεται γύρω από τον εαυτό της μία φορά κάθε 10 ώρες και 46 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000344.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 343 Οστάρα | 344 Ντεζιντεράτα | 345 Τερτσιντίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 13°12′0.00″N 61°15′58.00″W﻿ / ﻿13.2000000°N 61.2661111°W﻿ / 13.2000000; -61.2661111

Για άλλες χρήσεις, δείτε: Ενορία Αγίου Ανδρέα.  
Ο **Άγιος Ανδρέας** (αγγλικά και γαλλικά: Saint Andrew, και για συντομία St. Andrew) είναι μια από τις 6 ενορίες του Άγιου Βικέντιου και Γρεναδίνων στο νησί του Αγίου Βικέντιου. Πρωτεύουσα είναι η Λαγιού. Η ενορία καταλαμβάνει έκταση 29 τ.χλμ.. Έχει πληθυσμό 6.700 κατοίκων (απογραφή 2000) με πυκνότητα 231 κατοίκων ανά τ.χλμ. Βρίσκεται βορειοδυτικά της χώρας και νοτιοδυτικά του νησιού του Αγίου Βικεντίου.

Οι σημαντικότερες πόλεις είναι η Λαγιού, η Κάμντεν Παρκ, η Λοτζ, η Βερμόν, η Σωνσεΰ, η Κλαρ Βάλλεϋ, η Ντουμπουά, η Εντινμπορό, η Φρανσουά, η Μοντρός, η Πεμπρόκ, η Κεστέλ και η Ρεντεπσιόν.

Γεωγραφία
---------

Ο Άγιος Ανδρέας βρίσκεται βορειοδυτικά της χώρας και νοτιοδυτικά του νησιού του Αγίου Βικεντίου. Συνορεύει στα βόρεια με τον Άγιο Πατρίκιο, στα ανατολικά με την Καρλόττα και στα νοτιοανατολικά με τον Άγιο Γεώργιο.

Πόλεις
------

Κύριο λήμμα: Κατάλογος κωμοπόλεων και χωριών του Άγιου Βικέντιου και Γρεναδινών
Οι σημαντικότερες πόλεις είναι η Λαγιού, η Κάμντεν Παρκ, η Λοτζ, η Βερμόν, η Σωνσεΰ, η Κλαρ Βάλλεϋ, η Ντουμπουά, η Εντινμπορό, η Φρανσουά, η Μοντρός, η Πεμπρόκ, η Κεστέλ και η Ρεντεπσιόν.

Δείτε επίσης
------------

* Ενορίες του Άγιου Βικέντιου και Γρεναδίνων

Παραπομπές
----------

1. ↑  Ενορίες του Άγιου Βικέντιου και Γρενδίνων, Statoids.com
2. ↑  «Άγιος Βικέντιος και Γρεναδίνες». U.S. Department of State. Ανακτήθηκε στις 27 Ιουλίου 2009.

Εξωτερικοί σύνδεσμοι
--------------------

* U.S. Department of State profile

|  |  |  |  |
| --- | --- | --- | --- |
| 

| π • σ • ε
Ενορίες του Άγιου Βικέντιου και Γρεναδίνων |
| --- |
|  |
| 
* Άγιος Ανδρέας
* Άγιος Γεώργιος
* Άγιος Δαβίδ
* Άγιος Πατρίκιος
* Καρλόττα
* Γρεναδίνες
 |

 |
Το **Lancia Ypsilon** είναι ένα πολυτελές supermini αυτοκίνητο πόλης της κατηγορίας Β, που κατασκευάζεται από την ιταλική αυτοκινητοβιομηχανία Lancia, από τον Ιούνιο του 1995 μέχρι σήμερα, σε 3 γενιές. Μέσα στο 2024 θα κυκλοφορήσει η τέταρτη γενιά του.

Πρώτη γενιά
-----------

Η πρώτη γενιά του, γνωστή εμπορικά ως **Lancia Y**, αντικατέστησε το Lancia Y10, ενώ ήταν μεγαλύτερο και ακριβότερο από το Y10, και διατηρήθηκε στην παραγωγή έως το καλοκαίρι του 2003.

Δεύτερη γενιά
-------------

Η δεύτερη γενιά του μοντέλου, κατασκευάστηκε από τον Ιούλιο του 2003 έως τον Νοέμβριο του 2011.

Τρίτη γενιά
-----------

Η τρίτη γενιά του, παράγεται από τον Ιούλιο του 2011 και μοιράζεται την πλατφόρμα του με το Fiat 500. Αρχικά, είχε διατεθεί ως **Chrysler Ypsilon** στο Ηνωμένο Βασίλειο, στην Ιρλανδία και στην Ιαπωνία. Το 2017 διακόπηκε η ονομασία Chrysler στα δεξιοτίμονα αυτά κράτη, λόγω εντελώς μηδαμινών πωλήσεων (ενδεικτικώς, το 2014 πούλησε μόλις 2.000 δεξιοτίμονα αντίτυπα). Γενικότερα, επίσης, το ίδιο έτος σταμάτησαν όλες οι εξαγωγές της Lancia και σήμερα η εταιρεία δεν εξάγεται, καθώς ήδη τον Ιανουάριο του 2014 είχε ανακοινωθεί η τότε απόφαση της μητρικής Fiat να περιορίσει την Lancia σε ένα μόνο μοντέλο, το Ypsilon, και αποκλειστικά στην αγορά της Ιταλίας, όπως και έγινε μέσα στο 2017 (από το 2024 όμως, θα ξεκινήσει εκ νέου εξαγωγές σε άλλα κράτη της Ευρώπης).

### Ανανέωση του 2021

Στις αρχές Φεβρουαρίου του 2021, το μοντέλο υπέστη μια ανανέωση, με επανασχεδιασμένη γρίλια, που φέρει πλέον κάθετες γραμμές, και ένα πιο εμφανές περίβλημα από σατινέ χρώμιο. Η γρίλια αυτή, περιβάλλεται από νέους προβολείς, που φέρουν λεπτά LED φώτα ημέρας. Επίσης, τοποθετήθηκε μια «χαμογελαστή» εισαγωγή αέρα χαμηλά στον μπροστινό προφυλακτήρα, ενώ στο σαλόνι εμφανίστηκε ένα νέο σύστημα ψυχαγωγίας, με οθόνη αφής 7 ιντσών.

Τέταρτη γενιά
-------------

Η νέα Ypsilon θα κυκλοφορήσει το 2024, θα βασίζεται σε μια πλατφόρμα του ομίλου Stellantis και θα είναι το τελευταίο μοντέλο της Lancia που θα προσφέρεται με μηχανή εσωτερικής καύσης (καθώς το επόμενο Delta και το μελλοντικό crossover θα είναι αμιγώς ηλεκτρικά και θα κυκλοφορήσουν το 2026). Η ιταλική αυτοκινητοβιομηχανία έχει ανακοινώσει ότι από το 2026 θα πουλά μόνο αμιγώς ηλεκτρικά οχήματα και θα απευθύνεται σε πελάτες με υψηλότερο μέσο όρο ηλικίας.

Αναφορές
--------

1. ↑  «Chrysler brand to be axed in the UK in 2017». *What Car?*. 17 Μαρτίου 2015. Ανακτήθηκε στις 25 Μαΐου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lancia Ypsilon** |

* Η επίσημη ιστοσελίδα του Lancia Ypsilon
* Ιστορία του Lancia Ypsilon
Ο **Άντερσον ντε Λίμα Φρέιτας** (12 Νοεμβρίου 1979, Ρίο Γκράντε ντο Νόρτε, Βραζιλία), είναι ένας Βραζιλιάνος πρώην επαγγελματίας ποδοσφαιριστής.

Ποδοσφαιρική Καριέρα
--------------------

Ξεκίνησε την καριέρα του στον τοπικό ποδοσφαιρικό σύλλογο, την Αμέρικα ντε Νατάλ. Έμεινε εκεί για τρία χρόνια, πριν υπογράψει με την Βίλα Νόβα Φ.Κ. στην ηλικία των είκοσι ετών. Από εκεί, εντοπίστηκε από τους ανιχνευτές (σκάουτερς) του Απόλλων Αθηνών, και τον μετέφεραν στην Αθήνα για δοκιμές. Το καλοκαίρι του 2002, πήρε μετεγγραφή στον Ατρόμητο Αθηνών, στην ελληνική Β' Εθνική.

Μετά από 22 εμφανίσεις και 4 γκολ κατά την διάρκεια αυτής της σαιζόν, ο Άντερσον μετακόμισε στην Χαλκηδόνα Φ.Κ. η οποία έπαιζε στην Α' Εθνική. Στην πρώτη του σεζόν ως μέλος της Χαλκηδόνας (2003-04), συμμετείχε σε 21 αγώνες, σκοράροντας 3 γκολ. Επίσης, στο πρώτο μισό της επόμενης περιόδου (2005-06), έπαιξε σε 13 αγώνες και σκόραρε 2 γκολ, φορώντας την φανέλα της Χαλκηδόνας.

Στις 7 Ιανουαρίου 2005, έγινε παίκτης του Παναθηναϊκού. Έκανε το ντεμπούτο του φορώντας τα πράσινα σε έναν αγώνα ενάντια στην ΑΕΚ. Σε αυτόν τον αγώνα, τραυματίστηκε σοβαρά στο δεξί του πόδι και σταμάτησε να παίζει ποδόσφαιρο για έναν μήνα.

θα επιστρέψει στον Ατρόμητο στις 16 Αυγούστου 2006. Κατά την διάρκεια του δεύτερου περάσματός του ως παίκτης του Ατρομήτου, πραγματοποίησε 13 εμφανίσεις και σκόραρε 1 γκολ. Έπαιξε επίσης εναντίον της Σεβίλλης στο Κύπελλο ΟΥΕΦΑ. Η τελευταία του χρονιά στον Ατρόμητο ήταν η τελευταία του χρονιά ως επαγγελματίας ποδοσφαιριστής. Παρ' όλα αυτά, έπαιξε λίγους αγώνες για τον ΑΟ Δικαίου, έναν ερασιτεχνικό ποδοσφαιρικό σύλλογο με έδρα την Κω, το 2009.

Αφού τελείωσε την ποδοσφαιρική του καριέρα, έγινε εκπρόσωπος παικτών.

Εξωτερικοί Σύνδεσμοι
--------------------

* Προφίλ και στατιστικά στο insports.eu[*νεκρός σύνδεσμος*]
* Άντερσον Λίμα ντε Φρέιτας: Πού είναι τώρα ποδοσφαιριστές

Παραπομπές
----------

1. ↑  news.pathfinder.gr[*νεκρός σύνδεσμος*] Την απόκτηση του Αντερσον από τη Χαλκηδόνα ανακοίνωσε η ΠΑΕ Παναθηναϊκός
2. ↑  news.pathfinder.gr Αρχειοθετήθηκε 2005-01-12 στο Wayback Machine. Παναθηναϊκός : Σοκ με Αντερσον
3. ↑  insports.eu[*νεκρός σύνδεσμος*] Προφίλ και στατιστικά στο insports.eu
4. ↑  balleto.gr Αρχειοθετήθηκε 2011-12-29 στο Wayback Machine. Άντερσον Λίμα ντε Φρέιτας
Το **Ruins** (Ερείπια) είναι ελληνικό ντοκιμαντέρ παραγωγής 2013.

Πραγματεύεται την υπόθεση της σύλληψης για κακούργημα και της δημοσιοποίησης φωτογραφιών και στοιχείων ταυτότητας στο διαδίκτυο γυναικών φερόμενων ως οροθετικών λίγες ημέρες πριν από τις εκλογές του Μαΐου του 2012. Συγκεκριμένα, η Υγειονομική Διάταξη 39α/2012 που θεσπίστηκε επί υπουργείας Ανδρέα Λοβέρδου, όριζε ότι τα άτομα που φέρουν συγκεκριμένα λοιμώδη νοσήματα, αποτελούν δημόσιο κίνδυνο θα πρέπει να ελέγχονται. Αυτό είχε ως αποτέλεσμα τη δημοσιοποίηση των στοιχείων γυναικών με AIDS στην ιστοσελίδα της αστυνομίας στις αρχές Μαΐου του 2012. Στο ντοκιμαντέρ, ασκείται κριτική, τόσο στον τότε υπουργό Υγείας Ανδρέα Λοβέρδο, όσο και στον τότε υπουργό Προστασίας του Πολίτη Μιχάλη Χρυσοχοΐδη.

Συντελεστές
-----------

Η σκηνοθεσία είναι της Ζωής Μαυρουδή, ενώ στο ντοκιμαντέρ μίλησαν για την υπόθεση δικηγόροι, δημοσιογράφοι, γιατροί, ακτιβιστές, αλλά και οι ίδιες οι γυναίκες που δημοσιεύτηκαν τα στοιχεία τους:

* Κώστας Φαρμακίδης, Δικηγόρος-Ομάδα Δικηγόρων για τα Δικαιώματα των Μεταναστών και Προσφύγων
* Oυρανία Γεωργίου, Παθολόγος-Μονάδα Ειδικών Λοιμώξεων Ευαγγελισμού
* Μαριανέλλα Κλώκα - ΜΚΟ Θετική Φωνή
* Χρύσα Μπότση, Γιατρός-Μονάδα Ειδικών Λοιμώξεων, Νοσοκομείο Ανδρέας Συγγρός – ΜΚΟ, Act Up Hellas
* Βαγγελιώ Σουμέλη-Πρωτοβουλία Αλληλεγγύης Διωκόμενων Οροθετικών Γυναικών
* Άννα Καβούρη-ΜΚΟ Κέντρο Ζωής
* Μαρινίκη Αλεβιζοπούλου, Δημοσιογράφος-Περιοδικό UNFOLLOW
* Matthew Weait, Καθηγητής Δικαίου και Πολιτικής-Κολέγιο Birkbeck, Πανεπιστήμιο του Λονδίνου

Έχει υποτιτλιστεί σε πολλές γλώσσες όπως: αγγλικά, γερμανικά, ισπανικά, γαλλικά, φινλανδικά, σουηδικά και πολωνικά.

Παραπομπές
----------

1. ↑  «Υγειονομική Διάταξη «Λοβέρδου-Άδωνι»». Αρχειοθετήθηκε από το πρωτότυπο στις 28 Μαΐου 2015. Ανακτήθηκε στις 19 Μαΐου 2016.
2. ↑  «Συντελεστές». Αρχειοθετήθηκε από το πρωτότυπο στις 27 Μαρτίου 2016. Ανακτήθηκε στις 19 Μαΐου 2016.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2016-05-06 στο Wayback Machine.
* Σελίδα IMDb
Ο **Άντε Γκργκούρεβιτς**, γεννημένος στις 13 Αυγούστου 1975 στο Σπλιτ της Κροατίας, είναι πρώην διεθνής επαγγελματίας καλαθοσφαιριστής. Έχει ύψος 2,00 μέτρα και αγωνιζόταν στη θέση του σμολ φόργουορντ.

Καριέρα
-------

Ο Γκργκούρεβιτς ξεκίνησε την επαγγλμετική του καριέρα από την ΚΚ Σπλιτ, με την οποία κατέκτησε το κύπελλο Κροατίας το 1997. Παρέμεινε στη συγκεκριμένη ομάδα από το 1995 ως το 2002, με εξαίρεση τη σεζόν 1999-2000 κατά την οποία φόρεσε τη φανέλα της Βακάλο. Με την ΚΚ Σπλιτ είχε 11,5 πόντους και 9,2 ριμπάουντ σε 21 παιχνίδια για την Αδριατική Λίγκα της σεζόν 2001-02.

Την επόμενη χρονιά αγωνίστηκε στο ιταλικό πρωτάθλημα με την ομάδα της Αβελίνο σε 31 αγώνες με μέσους όρους 6,5 πόντων και 9,7 ριμπάουντ, ενώ συνέχισε στη Σλοβενία και την ΚΚ Κρκα για το 2003-04. Μετά από μία σύντομη επιστροφή στο Σπλιτ, υπέγραψε για τη σεζόν 2005-06 στην ιταλική Σούτορ Μοντεγκρανάρο, αλλά ολοκλήρωσε τη χρονιά στη Σκαφάτι Μπάσκετ και τον Άρη Θεσσαλονίκης.

Το 2006-07, φόρεσε τη φανέλα της ΑΕΚ και της Ολυμπιάδας Πατρών, για να συνεχίσει στην ΕΘΑ Έγκωμης και να κλείσει την καριέρα του στην ΚΚ Σπλιτ, το 2012.

Παραπομπές
----------

1. ↑  Ante Grgurevic | Korac Cup (2000) | FIBA Europe
2. ↑  GRGUREVIC, ANTE - Welcome to EUROLEAGUE BASKETBALL
3. ↑  Γκργκούρεβιτς: «Ήρθα για δουλειά στον Άρη»
4. ↑  Ante Grgurevic - AEK.com
5. ↑  Τον Κροάτη Αντε Γκργκούρεβιτς απέκτησε η Ολυμπιάδα Πατρών
6. ↑  Ante Grgurević - K.K. Split - K.K. Cedevita izjava 19.05.2012.

Πηγές
-----

* Ante Grgurevic profile | Game center | FIBA.com[*νεκρός σύνδεσμος*]
* Ante Grgurevic Basketball Player Profile
* Ante Grgurevic - DraftExpress
Το **"Ljubim te pesmama"** (κυριλλικά: *Љубим те песмама*, Σε φιλάω με τραγούδια) ήταν Γιουγκοσλαβική συμμετοχή για το Διαγωνισμό Τραγουδιού Eurovision 1992, τραγουδισμένο στα σερβικά από τη Σνεζάνα Μπέριτς, γνωστή και με το ψευδώνυμο Έξτρα Νένα. Το τραγούδι συντέθηκε από τους Ραντιβόγιε Ραντιβόγιεβιτς και Γκάλε Γιάνκοβιτς. 

Το βράδυ του διαγωνισμού η Μπέριτς τραγούδισε 20ή, μετά την Ιταλίδα Μία Μαρτίνι με το "Rapsodia" και προηγούταν της Νορβηγής Μερέτε Τρόαν με το "Visjoner". Στο τέλος της ψηφοφορίας το τραγούδι είχε λάβει 44 πόντους (13ο σε ένα σύνολο 23 χωρών). Ο σουηδός Άντερς Μπέργκλουντ ήταν μαέστρος, και επίσης έπαιξε το ακορντεόν κατά τη διάρκεια του τραγουδιού, επειδή δεν υπήρχε ακορντεονίστας στην ορχήστρα.

Αυτή ήταν η τελευταία συμμετοχή για τη Γιουγκοσλαβία στο Διαγωνισμό Τραγουδιού Eurovision. 

Το τραγούδι κυκλοφόρησε ως σινγκλ στην Ευρώπη, τόσο στη σερβική γλώσσα και στα αγγλικά, ως "We Can't Have Our Love Anymore". Κυκλοφόρησε επίσης ως EP με τίτλο *Evrovizija '92 / Malme*, περιέχοντας τις δύο εκδόσεις του τραγουδιού, καθώς και δύο άλλα κομμάτια. Το τραγούδι περιεχόταν επίσης στο άλμπουμ της Μπέριτς *Pesmo Moja Kreni* (*Το Τραγούδι της Αγάπης Μου*), που κυκλοφόρησε το 1992.

Παραπομπές
----------

1. ↑  Eurovision tv - Επιπλέον Νένα
2. 1 2  Discogs - Επιπλέον Νένα
Ο **Άνταμ Ντάνιελ Κίνζινγκερ** (αγγλικά: *Adam Daniel Kinzinger*, 27 Φεβρουαρίου 1978), είναι Αμερικανός πολιτικός και στρατιωτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 16η κογκρεσιακή περιφέρεια του Ιλινόι από τον Ιανουάριο του 2011. Είναι μέλος του Ρεπουμπλικανικού Κόμματος.

Είναι εν ενεργεία Αντισυνταγματάρχης της Πολεμικής Αεροπορίας των ΗΠΑ. 

Ο Κίνζινγκερ, εξελέγη πρώτη φορά στο Κογκρέσο, στις εκλογές του 2010, για την 11η περιφέρεια (2011-2013), με ποσοστό 57.3% έναντι 42.7% της Δημοκρατικής ανθυποψήφιάς του. Το 2012, εξελέγη στην 16η περιφέρεια με ποσοστό 61.8% έναντι 38.1%. Επανεξελέγη το 2014, το 2016, το 2018 και το 2020.

Ύστερα από τις Προεδρικές Εκλογές του 2020, ο Κίνζινγκερ αποτελεί έναν από τους μεγαλύτερους επικριτές του πρώην προέδρου Ντόναλντ Τραμπ, στο Ρεπουμπλικανικό Κόμμα, και επίσης ήταν ένας από τους 10 Ρεπουμπλικανούς που ψήφισε υπέρ της παραπομπής του, τον Φεβρουάριο του 2021.Επίσης, μαζί με την Λιν Τσέινι, είναι οι μοναδικοί Ρεπουμπλικανοί βουλευτές που είναι μέλη στην ειδική επιτροπή που συγκροτήθηκε για να ερευνήσει την εισβολή στο Αμερικανικό Καπιτώλιο το 2021.

Τον Οκτώβριο του 2021, ο Κίνζινγκερ, ανακοίνωσε ότι δεν θα είναι υποψήφιος για επανεκλογή στην Βουλή των Αντιπροσώπων στις εκλογές του 2022.

Βιογραφία
---------

Ο Άνταμ Κίνζινγκερ, γεννήθηκε τον Φεβρουάριο του 1978 στο Κανκακί (μια περιοχή έξω από τα περίχωρα του Σικάγου) του Ιλινόι των ΗΠΑ, και μεγάλωσε στο Μπλούμινγκτον του Ιλινόι. Αποφοίτησε από το Λύκειο "Normal Community West High School" στο Νόρμαλ του Ιλινόι το 1996. Σπούδασε πολιτικές επιστήμες στο Πολιτειακό Πανεπιστήμιο του Ιλινόι, λαμβάνοντας πτυχίο (BA) το 2000.

Από το 2003, υπηρετεί στην Πολεμική Αεροπορία των Ηνωμένων Πολιτειών.

Παραπομπές
----------



1. ↑  bioguide.congress.gov/scripts/biodisplay.pl?index=K000378.
2. ↑  Kinzinger, Adam. «Adam Kinzinger». *www.congress.gov*. Ανακτήθηκε στις 13 Ιανουαρίου 2022.
3. ↑  «Adam Kinzinger». *Ballotpedia* (στα Αγγλικά). Ανακτήθηκε στις 13 Ιανουαρίου 2022.
4. ↑  «ΗΠΑ: Κόμμα αντι-Τραμπ σχεδιάζουν στελέχη των Ρεπουμπλικανών». *m.naftemporiki.gr*. Ανακτήθηκε στις 13 Ιανουαρίου 2022.
5. ↑  «Επεισόδια και εισβολή οπαδών του Τραμπ στο Καπιτώλιο | LiberalGr». *www.liberal.gr*. Ανακτήθηκε στις 13 Ιανουαρίου 2022.
6. ↑  «Οι συγκλονιστικές μαρτυρίες αστυνομικών από την ημέρα εισβολής στο Καπιτώλιο». *www.news247.gr*. Ανακτήθηκε στις 13 Ιανουαρίου 2022.
7. ↑  CNN, Daniella Diaz and Annie Grayer,. «Adam Kinzinger, outspoken GOP Trump critic, won't seek reelection for US House seat». *CNN*.. Ανακτήθηκε στις 2022-01-13.
8. ↑  «Government and Public Service Alumni | Alumni - Illinois State». *alumni.illinoisstate.edu*. Αρχειοθετήθηκε από το πρωτότυπο στις 26 Αυγούστου 2016. Ανακτήθηκε στις 13 Ιανουαρίου 2022.
9. ↑  «Bioguide Search». *bioguide.congress.gov*. Ανακτήθηκε στις 13 Ιανουαρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2954160486076205180004
* GND: 1220910996
* US Congress: K000378

 |

 |
To **Here Without You** είναι ένα τραγούδι του αμερικανικού rock συγκροτήματος 3 Doors Down, το οποίο συμπεριλήφθηκε στον δίσκο *Away from the Sun*, το 2002. Το 2003, κυκλοφόρησε και ως single, το τρίτο από τον εν λόγω δίσκο. Πρόκειται για ένα από τα πιο γνωστά και επιτυχημένα τραγούδια του σχήματος, με το single να φτάνει το νούμερο 5 στα αμερικανικά *Billboard Hot 100*. Επίσης, στις Ηνωμένες Πολιτείες έγινε τέσσερις φορές πλατινένιο. Το τραγούδι έλαβε περισσότερη δημοτικότητα κατά τις αρχές του Πολέμου στο Ιράκ, αφού έγινε "ύμνος" τρόπον τινά, στις οικογένειες και στους φίλους των στρατιωτών που πήγανε να πολεμήσουν.

Παραπομπές
----------

1. ↑  Whitburn, Joel (2004). *The Billboard Book of Top 40 Hits*, 8th Edition (Billboard Publications), page 633.
2. ↑  «Certification». RIAA.com. Ανακτήθηκε στις 21 Δεκεμβρίου 2017.
3. ↑  «Here Without You-AllMusic». Ανακτήθηκε στις 4 Μαρτίου 2013.

Εξωτερικοί σύνδεσμοι
--------------------

* Here Without You στο YouTube

  


|  |  |
| --- | --- |
| 

|  |
| --- |
| * Πύλη:Μουσική
 |

 |
Ο **Βάλενκβιστ (Wallenquist)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1976 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το Αστεροσκοπείο του όρους Στρόμλο της Αυστραλίας, και πήρε το όνομά του προς τιμή του συμπατριώτη του αστρονόμου Βάλενκβιστ (*Åke Anders Edvard Wallenquist*, 1904-1994), διευθυντή του πανεπιστημιακού αστεροσκοπείου της Ουψάλα, του Kvistabergs observatorium.

Αξιοσημείωτη είναι η μικρή κλίση της τροχιάς του Βάλενκβιστ ως προς την εκλειπτική, μόλις 33,5΄.

Φυσικά χαρακτηριστικά
---------------------

Η μέση διάμετρος του Βάλενκβιστ εκτιμάται σε 27,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,084 ± 0,016. Ο Βάλενκβιστ περιστρέφεται γύρω από τον εαυτό του μία φορά κάθε 5 ώρες και 31 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2113 Έρντνι | 2114 Βάλενκβιστ | 2115 Ιρακλί |
Ο Άγιος Αττάλα (γεννημένος τον 6ο αιώνα στην Βουργουνδία και αποθανών το 627 στο Μπόμπιο) ήταν μαθητής του Αγίου Κολομβανού (San Colombano) και διάδοχός του ως ηγούμενος στην Μονή του Μπόμπιο. Είναι άγιος της Αγγλικανικής Εκκλησίας. Η μνήμη του τιμάται στις 10 Μαρτίου.

Βιογραφία
---------

Ο Άγιος Αττάλα έγινε για πρώτη φορά μοναχός σε Μονή των Λερίνων νήσων. Ωστόσο, δυσαρεστήθηκε από την χαλαρή πειθαρχεία της Μονής και ησύχασε σε άλλη μονή. Πήγε στην Μονή της Λουξεΐλ Άμπεϊ, που είχε ιδρυθεί από τον Άγιο Κολομβιανό. Όταν ο Κολομβιανός εκδιώχθηκε από τον Θεόδωρο Β΄, ο Αττάλα μπορούσε να γίνει ηγούμενος της μονής, άλλα εξορίστηκε με την θέλησή του μαζί του. Εγκαταστάθηκαν στις όχθες του ποταμού Τρέμπια, λίγο βορειοανατολικά της Γένοβας, όπου ίδρυσαν μαζί το περίφημο Αββαείο του Μπόμπιο.

Μετά το θάνατο του Αγίου Κολομβανού το 615, ο Αττάλα των διαδέχθηκε ως ηγούμενος στην Μονή του Μπόμπιο. Ο ίδιος και οι μοναχοί του υπέστησαν κακουχίες από τον Αρειανιστή βασιλιά Άριοαλντ. Σαν ηγούμενος, ο Αττάλα επέμεινε στην αυστηρή πειθαρχία και, όταν ένας μεγάλος αριθμός των μοναχών του επαναστάτησαν, δηλώνοντας την πειθαρχία του ως πολύ αυστηρή, τους επέτρεψε να εγκαταλείψουν το μοναστήρι. Όταν, όμως, ορισμένοι από αυτούς τους μοναχούς έχασαν τη ζωή τους, οι άλλοι μοναχοί, θεωρώντας τους θανάτους των μοναχών τιμωρία από τον Θεό, γύρισαν στο μοναστήρι.

Ο Αττάλα τάφηκε στη Μονή του Μπόμπιο και η μνήμη του τιμάται στις 10 Μαρτίου.

Παραπομπές
----------

1. ↑  (Αγγλικά) *Catholic Encyclopedia*. 1995. 02060a. Ανακτήθηκε στις 9  Οκτωβρίου 2017.

 Το αρχείο αυτό είναι Κοινό κτήμα: Herbermann, Charles, ed. (1913).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 31926403
* LCCN: nr2001037762
* ISNI: 0000 0000 5292 8821
* SUDOC: 189969539

 |

 |